《神树词》
宋代·释文珦

村西大树高入云，树根作屋祠为神。
村农四时常祭赛，但愿长为无灾屯。
更乞风雨皆调适，官不追呼无资贼。
六畜蕃滋百谷成，报神之赐何终极。
问农当年未生树，此树之神何所附。
它时此树朽而仆，树神又向何方去。
农笑吾言吾笑农，濁泾清渭终难同。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。